Pipino & Fino

Pipino & Fino a l'é n'asienda 'd mangé, conossùa për esse ël panaté pi vej d'Italia.

 Stòria 
Ël panaté a l'era nàit a Savian, ma la marca a l'é stàita registrà ant ël 1848 dai monsù Pipino e Fino, quand l'asienda a l'avia tramuvesse a Turin an via Ormea.

L'asienda a l'é avosà dzortut për soa produssion ëd ghërsin, da sèmper un tòch tìpich dla Pipino & Fino.https://torinocronaca.it/news/cronaca/306396/siamo-il-panificio-piu-antico-ditalia-pipino-fino-festeggia-175-anni.html

Ant ël 2015 l'asienda a l'é tornà a esse 'd proprietà dla famija Pipino, padron-a 'dcò dl'asienda Prato.https://www.pratosrl.it/pipino-fino-azienda/

 Prodòt 
Ël tìtolar a fortiss ch'ij rubatà a son stirà a man 'me na vira e che l'asienda a dovra mach euli extra-vèrgin e farin-a dël teritòri.

Ij ghërsin a son prodòt an diferent dimension; a son batì da l'asienda 'dcò ij Pipinetti, balin-e 'd ghërsin quatà ëd sésem e ij Cosetti: bëscotin salà fàit con cisi, lentìe e smens ëd lin.
miniatura|Ex stàbil, ora bandonà, dla Pipino & Fino a Turin an via Chambèry (la scrita a l'é sbiajìa ma vìsibil)
L'asienda a esporta an Euròpa, Stat Unì d'América e Australia.

 Arferiment 

Categorìa:Industria
Categorìa:Industria e produssion
Categorìa:Mangé